A BIZOTTSÁG HATÁROZATA
(2004. július 26.)
a 79/542/EGK tanácsi határozat I. és II. mellékletének módosításáról a szarvasmarhafélék vágási célú behozatalával, valamint a marha-, juh- és kecskefélék friss húsának behozatalával kapcsolatos minta igazolásokra vonatkozóan
(az értesítés a B(2004) 2838. számú dokumentummal történt)
(EGT vonatkozású szöveg)
(2004/620/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a szarvasmarha-, juh- és kecskefélék, valamint a sertések, a friss hús és a húsipari termékek harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre (1) és különösen annak 11. cikke (2) bekezdésére,
tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (2) és különösen annak 9. cikke (4) bekezdésére,
mivel:
(1)
A harmadik országok vagy harmadik országok részei jegyzékét előíró, valamint bizonyos állatok és azok friss húsának a Közösségbe történő behozatalához szükséges állat-egészségügyi és közegészségügyi valamint állatorvosi igazolás feltételeit megállapító, 1976. december 21-i 79/542/EGK tanácsi határozat (3) előírja, hogy az ilyen állatok és húsok behozatalának meg kell felelnie az ebben a határozatban meghatározott megfelelő minta igazolásokban előírtaknak.
(2)
Az egyértelműség és áttekinthetőség céljából időszerű módosítani bizonyos hivatkozásokat és tanúsításokat a 79/542/EGK határozat I. melléklete 2. részében és II. melléklete 2. részében található néhány állatorvosi minta igazolásban. Bizonyos okokból a II. melléklet 1. részében két argentin tartomány nevét törölni kell, és egy Uruguayjal kapcsolatos kiegészítő garanciát módosítani kell.
(3)
Ezért a 79/542/EGK határozatot ennek megfelelően módosítani kell.
(4)
Az ebben a határozatban szabályozott intézkedések összhangban állnak az Élelmiszerlánc és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 79/542/EGK tanácsi határozat az alábbiak szerint módosul:
1.
Az I. melléklet 2. részében a „BOV-Y” minta helyébe ennek a határozatnak az I. mellékletében lévő szöveg kerül.
2.
A II. melléklet 1. részében a „terület leírása” oszlopban az AR-1 „terület kódjá”-nak megfelelően a „La Pampa” és „Santiago del Estero” szavakat ki kell hagyni, és az „SG” oszlopban az „UY-0”„terület kódjá”-nak megfelelő „OVT” sorban a „B” bejegyzést törölni kell, és helyébe „A” bejegyzés kerül.
3.
A II. melléklet 2. részében a „BOV” minta és az „OVT” minta helyébe ennek a határozatnak a II. mellékletében található szöveg kerül, és a „POR”„EQU”„RUF”„RUW”„SUF”„SUW” és „EQW” minták 5. mezőjében „A hús tervezett rendeltetési helye” az 5.2. pont helyébe a következő szöveg lép
2. cikk
Ezt a határozatot 2004. szeptember 17-től kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2004. július 26-án.